  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын «Туризм и индустрия гостеприимства» йӧскалык ӵектосъя пуктэм модульной кунокуаос 100 процентлы тырмыло. Соос Ижкарын, Сарапулын но Сарапул ёросын, Воткаын но Вотка ёросын усьтэмын. Со сярысь элькун тӧролэн но кивалтэтлэн пресс-службазы ивортӥз. Модульной кунокуаос пуктыны 310 миллион манет висъязы, ӝыныез со пӧлысь федерал коньдэтысь вуиз. Витез шутэтскон огъетъёс выль кылдытэмын, эшшо витез кутскем ужзэс субсидиослы луыса паськытаны быгатӥзы. Нырысетӥез Ижкарлы матысь нюлэскын пуктэм экоотель ужаны ӧдъяз. Выль ар каникулъёс дыръя со быдэсыз тырмемын вал, гужем толэзьёсы 90 процентлэсь трослы тырме. Оглом отын 22 сюрслэсь трос адями шутэтскиз ни. Куноос Удмуртиысь гинэ ӧвӧл, мукет улосвылъёсысь но вуо. « Йскалык ӵектос улсын туристъёслы интыос кылдытон ласянь "Окна в лес" экоотель одӥгез устоез лыдъямын вал. Нюлэс отель Михаил Мишустинлы путешественникъёслы тунсыко луись но улосвыл шоры саклыкез кыскись умой азинскись туризм локация сямен возьматэмын вал » Александр Бречалов, Удмуртилэн тӧроез Озьы ик 100 процентлы тырме Кам шурлэн ярдураз пуктэм но туэ гужем кутсконын усьтӥськем выль шутэтскон огъет. Буш номеръёс кӧня ке арнялы азьпал уг луо ни. 1-тӥ гудырикошконэ Воткаын шутэтскон база усьтӥзы, нырысетӥ кык арня ужакуз кунокуа 70 процентлы тырмиз. « Удмуртия араз ӧжытсэ миллион туристъёсты вите, озьы бере, тужгес трос куноосты пумитась каръёсын но ёросъёсын номеръёсты йылтыны кулэ. Со ужпумез сэрттон-пертчон ласянь «Туризм и индустрия гостеприимства» йӧскалык ӵектосъя модульной кунокуаосты пуктон туж юрттӥз. Валамон, элькун та ӧрын ужзэ азьланьтоз » Юлия Бадаш, Удмуртиысь туризмъя агентстволэн кивалтӥсез Тодэ вайытом, 2022-тӥ арын Удмуртиын 877 сюрс туристъёсты пусйизы.  Тегъёс: Туризм Удмуртиысьтуризм Удмуртия йӧскалыкӵектосъёс  